title: 2011/708/: Deċiżjoni tal-Kunsill u tar-rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill tas- 16 ta’ Ġunju 2011 dwar l-iffirmar, f’isem l-Unjoni Ewropea, u l-applikazzjoni proviżorja tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti; u dwar l-iffirmar, f’isem l-Unjoni Ewropea, u l-applikazzjoni proviżorja tal-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Islanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti#Ftehim dwar it-Trasport bl-Ajru#Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Islanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti

text:
                  29.10.2011

                  MT

                  Il-Ġurnal Uffiċjali tal-Unjoni Ewropea

                  L 283/1

            DEĊIŻJONI TAL-KUNSILL U TAR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA, IMLAQQGĦIN FI ĦDAN IL-KUNSILL
      tas-16 ta’ Ġunju 2011
      dwar l-iffirmar, f’isem l-Unjoni Ewropea, u l-applikazzjoni proviżorja tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti; u dwar l-iffirmar, f’isem l-Unjoni Ewropea, u l-applikazzjoni proviżorja tal-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Islanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti
      (2011/708/UE)
      IL-KUNSILL U R-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA, IMLAQQGĦIN FI ĦDAN IL-KUNSILL,
      Wara li kkunsidraw it-Trattat dwar il-Funzjonament tal-Unjoni Ewropea u b’mod partikolari l-Artikolu 100(2), flimkien mal-Artikolu 218(5) u l-ewwel subparagrafu tal-Artikolu 218(8) tiegħu,
      Wara li kkunsidraw il-proposta mill-Kummissjoni Ewropea,
      Billi:

                  (1)

                  Il-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, min-naħa waħda, u l-Istati Uniti tal-Amerika, min-naħa l-oħra (1) (“il-Ftehim dwar it-Trasport bl-Ajru”), iffirmat mill-Istati Uniti tal-Amerika u l-Istati Membri tal-Komunità Ewropea u l-Komunità Ewropea fil-25 u t-30 ta’ April 2007, kif emendat mill-Protokoll sabiex jiġi emendat il-Ftehim dwar it-Trasport bl-Ajru bejn l-Istati Uniti tal-Amerika u l-Komunità Ewropea u l-Istati Membri tagħha, iffirmat fil-25 u t-30 ta’ April 2007 (2) (“il-Protokoll”), iffirmat mill-Istati Uniti tal-Amerika u l-Istati Membri tal-Unjoni Ewropea u l-Unjoni Ewropea fl-24 ta’ Ġunju 2010, jipprevedi b’mod espliċitu l-adeżjoni ta’ pajjiżi terzi għall-Ftehim dwar it-Trasport bl-Ajru.

                  (2)

                  F’konformità mal-Artikolu 18(5) tal-Ftehim dwar it-Trasport bl-Ajru, kif emendat mill-Protokoll, il-Kumitat Konġunt li ġie stabbilit taħtu, żviluppa proposta għall-adeżjoni tal-Islanda u r-Renju tan-Norveġja għall-Ftehim dwar it-Trasport bl-Ajru, kif emendat mill-Protokoll.

                  (3)

                  Fis-16 ta’ Novembru 2010 l-Kumitat Konġunt ippropona Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti (“il-Ftehim ta’ Adeżjoni”).

                  (4)

                  Il-Kummissjoni nnegozjat Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Islanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti (“il-Ftehim Anċillari”).

                  (5)

                  Il-Ftehim ta’ Adeżjoni u l-Ftehim Anċillari għandhom jiġu ffirmati u applikati b’mod proviżorju, sa meta jitlestew il-proċeduri għall-konklużjoni tagħhom.

            ADOTTAW DIN ID-DEĊIŻJONI:
      Artikolu 1
      L-iffirmar tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti u tal-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Islanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti, huwa b’dan awtorizzat f’isem l-Unjoni, soġġett għall-konklużjoni tal-imsemmija Ftehimi.
      It-test tal-Ftehim ta’ Adeżjoni u tal-Ftehim Anċillari huma mehmuża ma’ din id-Deċiżjoni.
      Artikolu 2
      Il-President tal-Kunsill huwa b’dan awtorizzat jaħtar il-persuna/i bis-setgħa li jiffirmaw il-Ftehim ta’ Adeżjoni u l-Ftehim Anċillari f’isem l-Unjoni.
      Artikolu 3
      Il-Ftehim ta’ Adeżjoni u l-Ftehim Anċillari għandhom jiġu applikati b’mod proviżorju mid-data tal-iffirmar (*) mill-Unjoni Ewropea u, safejn permess skont il-liġi nazzjonali applikabbli, mill-Istati Membri tagħha u l-Partijiet rilevanti, sa meta jitlestew il-proċeduri għall-konklużjoni tagħhom.
      Artikolu 4
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fil-Lussemburgu, is-16 ta’ Ġunju 2011.

               Il-President

            VÖLNER P.

         (1)  ĠU L 134, 25.5.2007, p. 4.

         (2)  ĠU L 223, 25.8.2010, p. 3.

         (*)  Id-data tal-iffirmar tal-Ftehim ta’ Adeżjoni u l-Ftehim Anċillari ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

         TRADUZZJONI
         FTEHIM DWAR IT-TRASPORT BL-AJRU
         L-ISTATI UNITI TAL-AMERIKA (minn hawn ’il quddiem, “l-Istati Uniti”),
         bħala l-ewwel parti;
         IR-RENJU TAL-BELĠJU,
         IR-REPUBBLIKA TAL-BULGARIJA,
         IR-REPUBBLIKA ĊEKA,
         IR-RENJU TAD-DANIMARKA,
         IR-REPUBBLIKA FEDERALI TAL-ĠERMANJA,
         IR-REPUBBLIKA TAL-ESTONJA,
         L-IRLANDA,
         IR-REPUBBLIKA ELLENIKA,
         IR-RENJU TA’ SPANJA,
         IR-REPUBBLIKA FRANĊIŻA,
         IR-REPUBBLIKA TALJANA,
         IR-REPUBBLIKA TA’ ĊIPRU,
         IR-REPUBBLIKA TAL-LATVJA,
         IR-REPUBBLIKA TAL-LITWANJA,
         IL-GRAN DUKAT TAL-LUSSEMBURGU,
         IR-REPUBBLIKA TAL-UNGERIJA,
         MALTA,
         IR-RENJU TAL-PAJJIŻI L-BAXXI,
         IR-REPUBBLIKA TAL-AWSTRIJA,
         IR-REPUBBLIKA TAL-POLONJA,
         IR-REPUBBLIKA PORTUGIŻA,
         IR-RUMANIJA,
         IR-REPUBBLIKA TAS-SLOVENJA,
         IR-REPUBBLIKA SLOVAKKA,
         IR-REPUBBLIKA TAL-FINLANDJA,
         IR-RENJU TAL-ISVEZJA,
         IR-RENJU UNIT TAL-GRAN BRITTANJA U L-IRLANDA TA’ FUQ,
         billi huma partijiet għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u billi huma Stati Membri tal-Unjoni Ewropea (minn hawn ’il quddiem, “l-Istati Membri”),
         u
         L-UNJONI EWROPEA,
         bħala t-tieni parti;
         L-ISLANDA,
         bħala t-tielet parti; u
         IR-RENJU TAN-NORVEĠJA (minn hawn ’il quddiem, “in-Norveġja”),
         bħala r-raba’ parti;
         XEWQANA li jippromwovu sistema tal-avjazzjoni internazzjonali bbażata fuq il-kompetizzjoni bejn il-linji tal-ajru fis-suq b’interferenza u regolazzjoni minima mill-gvern;
         XEWQANA li jiffaċilitaw l-espansjoni tal-opportunitajiet għat-trasport internazzjonali bl-ajru, inkluż permezz tal-iżvilupp ta’ netwerks ta’ trasport bl-ajru li jissodisfaw il-ħtiġijiet tal-passiġġieri u t-trasportaturi għal servizzi komdi ta’ trasport bl-ajru;
         XEWQANA li jagħmluha possibbli għal-linji tal-ajru li joffru lill-pubbliku li jivvjaġġa u li jibgħat merkanzija prezzijiet u servizzi kompetittivi fis-swieq miftuħa;
         XEWQANA li s-setturi kollha tal-industrija tat-trasport bl-ajru, inklużi l-ħaddiema tal-linji tal-ajru, jibbenefikaw fi ftehim liberalizzat;
         XEWQANA li jiżguraw l-ogħla livell ta’ sikurezza u sigurtà fit-trasport internazzjonali bl-ajru u filwaqt li jaffermaw mill-ġdid it-tħassib gravi tagħhom dwar l-atti jew it-theddidiet kontra s-sigurtà tal-inġenji tal-ajru, li jipperikolaw is-sigurtà tal-persuni jew tal-proprjetà, jaffettwaw ħażin l-operat tat-trasport bl-ajru, u jimminaw il-fiduċja tal-pubbliku fis-sikurezza tal-avjazzjoni ċivili;
         FILWAQT LI JINNOTAW il-Konvenzjoni dwar l-Avjazzjoni Ċivili Internazzjonali, li nfetħet għall-iffirmar f’Chicago fis-7 ta’ Diċembru 1944;
         FILWAQT LI JIRRIKONOXXU li s-sussidji tal-gvern jistgħu jaffettwaw ħażin il-kompetizzjoni tal-linji tal-ajru u jistgħu jipperikolaw l-objettivi bażiċi ta’ dan il-Ftehim;
         FILWAQT LI JAFFERMAW l-importanza tal-protezzjoni tal-ambjent fl-iżvilupp u l-implimentazzjoni ta’ politika dwar l-avjazzjoni internazzjonali;
         FILWAQT LI JINNOTAW l-importanza li jiġu protetti l-konsumaturi, inklużi l-protezzjonijiet mogħtija mill-Konvenzjoni għall-Unifikazzjoni ta’ Ċerti Regoli għat-Trasport Internazzjonali bl-Ajru, li saret f’Montreal fit-28 ta’ Mejju 1999;
         BIL-ĦSIEB li jibnu fuq il-qafas tal-ftehimiet eżistenti bil-għan li jiftħu l-aċċess għas-swieq u jimmassimizzaw il-benefiċċji għall-konsumaturi, il-linji tal-ajru, il-ħaddiema, u l-komunitajiet fuq iż-żewġ naħat tal-Atlantiku;
         FILWAQT LI JIRRIKONOXXU l-importanza li jittejjeb l-aċċess tal-linji tal-ajru tagħhom għas-swieq kapitali globali sabiex tissaħħaħ il-kompetizzjoni u jiġu promossi l-objettivi ta’ dan il-Ftehim;
         BIL-ĦSIEB li jistabbilixxu preċedent ta’ importanza globali biex jippromwovu l-benefiċċji tal-liberalizzazzjoni f’dan is-settur ekonomiku kruċjali;
         FILWAQT LI JIRRIKONOXXU li l-Unjoni Ewropea ħadet post u ssuċċediet il-Komunità Ewropea bħala konsegwenza tad-dħul fis-seħħ fl-1 ta’ Diċembru 2009, tat-Trattat ta’ Lisbona li jemenda t-Trattat dwar l-Unjoni Ewropea u t-Trattat li jistabbilixxi l-Komunità Ewropea, u li minn dik id-data, id-drittijiet u l-obbligi kollha tal-Komunità Ewropea u r-referenzi kollha għaliha fil-Ftehim dwar it-Trasport bl-Ajru ffirmat mill-Istati Uniti tal-Amerika u mill-Komunità Ewropea u l-Istati Membri tagħha fil-25 u t-30 ta’ April 2007, japplikaw għall-Unjoni Ewropea;
         FTIEHMU KIF ĠEJ:
         Artikolu 1
         Definizzjoni
         “Parti” tfisser l-Istati Uniti, l-Unjoni Ewropea u l-Istati Membri tagħha, l-Islanda, jew in-Norveġja.
         Artikolu 2
         Applikazzjoni tal-Ftehim dwar it-Trasport bl-Ajru kif emendat mill-Protokoll u l-Anness għal dan il-Ftehim
         Id-dispożizzjonijiet tal-Ftehim dwar it-Trasport bl-Ajru ffirmat mill-Istati Uniti tal-Amerika u mill-Komunità Ewropea u l-Istati Membri tagħha fil-25 u t-30 ta’ April 2007 (minn hawn ’il quddiem, “il-Ftehim dwar it-Trasport bl-Ajru”), kif emendat mill-Protokoll li Jemenda l-Ftehim dwar it-Trasport bl-Ajru li ġie ffirmat mill-Istati Uniti tal-Amerika u l-Unjoni Ewropea u l-Istati Membri tagħha fl-24 ta’ Ġunju 2010 (minn hawn ’il quddiem, “il-Protokoll”), li qed jiġu inkorporati b’referenza, għandhom japplikaw għall-Partijiet kollha f’dan il-Ftehim, soġġetti għall-Anness għal dan il-Ftehim. Id-dispożizzjonijiet tal-Ftehim dwar it-Trasport bl-Ajru, kif emendat mill-Protokoll, għandhom japplikaw għall-Islanda u n-Norveġja daqs li kieku kienu Stati Membri tal-Unjoni Ewropea, sabiex l-Islanda u n-Norveġja għandhom ikollhom id-drittijiet u l-obbligi kollha tal-Istati Membri skont dak il-ftehim. Id-dispożizzjonijiet tal-Anness għal dan il-Ftehim jiffurmaw parti integrali minn dan il-Ftehim.
         Artikolu 3
         Terminazzjoni jew waqfien tal-applikazzjoni proviżorja
         1.   L-Istati Uniti jew l-Unjoni Ewropea u l-Istati Membri tagħha, jistgħu, fi kwalunkwe ħin, jagħtu avviż bil-miktub permezz ta’ kanali diplomatiċi lit-tliet Partijiet l-oħra dwar id-deċiżjoni tagħhom li jtemmu dan il-Ftehim jew li jwaqqfu l-applikazzjoni proviżorja ta’ dan l-Ftehim skont l-Artikolu 5.
         Kopja tal-avviż għandha tintbagħat fl-istess ħin lill-Organizzazzjoni Internazzjonali tal-Avjazzjoni Ċivili (ICAO). Dan il-Ftehim għandu jintemm, jew l-applikazzjoni proviżorja ta’ dan il-Ftehim għandha tieqaf, f’nofsillejl GMT fl-aħħar tal-istaġun tat-traffiku tal-Assoċjazzjoni Internazzjonali tat-Trasport bl-Ajru (IATA) li jkun fis-seħħ sena wara d-data tan-notifika bil-miktub, sakemm l-avviż ma jiġix irtirat qabel it-tmiem ta’ dan il-perjodu bi qbil bejn il-Partijiet kollha.
         2.   L-Islanda jew in-Norveġja jistgħu, fi kwalunkwe ħin, jagħtu avviż bil-miktub lill-Partijiet l-oħra, permezz ta’ kanali diplomatiċi, dwar id-deċiżjoni tagħhom li jirtiraw minn dan il-Ftehim jew li jtemmu l-applikazzjoni proviżorja tiegħu skont l-Artikolu 5. Kopja tal-avviż għandha tintbagħat fl-istess ħin lill-ICAO. Tali rtirar jew waqfien tal-applikazzjoni proviżorja għandu jkun effettiv f’nofsillejl GMT fl-aħħar tal-istaġun tat-traffiku tal-IATA li jkun fis-seħħ sena wara d-data tan-notifika bil-miktub, sakemm l-avviż ma jiġix irtirat qabel it-tmiem ta’ dan il-perjodu bi qbil bejn il-Parti li tagħti l-avviż bil-miktub, l-Istati Uniti, u l-Unjoni Ewropea u l-Istati Membri tagħha.
         3.   L-Istati Uniti jew l-Unjoni Ewropea u l-Istati Membri tagħha jistgħu, fi kwalunkwe ħin, jagħtu avviż bil-miktub permezz ta’ kanali diplomatiċi, lill-Islanda jew in-Norveġja, dwar id-deċiżjoni tagħhom li jtemmu dan il-Ftehim jew li jwaqqfu l-applikazzjoni proviżorja tiegħu, fir-rigward tal-Islanda jew in-Norveġja. Kopji tal-avviż għandhom jintbagħtu fl-istess ħin liż-żewġ Partijiet l-oħra għal dan il-Ftehim u lill-ICAO. It-tmiem jew il-waqfien tal-applikazzjoni proviżorja fir-rigward tal-Islanda jew in-Norveġja għandu jkun effettiv f’nofsillejl GMT fl-aħħar tal-istaġun tat-traffiku tal-IATA li jkun fis-seħħ sena wara d-data tan-notifika bil-miktub, sakemm l-avviż ma jiġix irtirat qabel it-tmiem ta’ dan il-perjodu bi qbil bejn l-Istati Uniti, l-Unjoni Ewropea u l-Istati Membri tagħha, u l-Parti li tirċievi l-avviż.
         4.   Għall-finijiet tan-noti diplomatiċi kkontemplati minn dan l-Artikolu, in-noti diplomatiċi lill-Unjoni Ewropea u l-Istati Membri tagħha jew mingħandhom għandhom jintbagħtu lill-Unjoni Ewropea jew minnha skont kif ikun il-każ.
         5.   Minkejja kull dispożizzjoni oħra ta’ dan l-Artikolu, jekk il-Ftehim dwar it-Trasport bl-Ajru, kif emendat mill-Protokoll, jiġi tterminat, dan il-Ftehim għandu jintemm fl-istess ħin.
         Artikolu 4
         Reġistrazzjoni mal-ICAO
         Dan il-Ftehim u l-emendi kollha li jsiru fih għandhom jiġu rreġistrati mal-ICAO mis-Segretarjat Ġenerali tal-Kunsill tal-Unjoni Ewropea.
         Artikolu 5
         Applikazzjoni Proviżorja
         Sakemm jidħol fis-seħħ, il-Partijiet jaqblu li japplikaw dan il-Ftehim b’mod proviżorju, safejn permess skont il-liġi domestika applikabbli, mid-data tal-firma. Jekk il-Ftehim dwar it-Trasport bl-Ajru, kif emendat mill-Protokoll, jiġi tterminat skont l-Artikolu 23 tiegħu, jew l-applikazzjoni proviżorja tiegħu titwaqqaf skont l-Artikolu 25 ta’ dak il-Ftehim, jew l-applikazzjoni proviżorja tal-Protokoll titwaqqaf skont l-Artikolu 9 tal-Protokoll, l-applikazzjoni proviżorja ta’ dan il-Ftehim għandha tieqaf fl-istess ħin.
         Artikolu 6
         Dħul fis-seħħ
         Dan il-Ftehim għandu jidħol fis-seħħ fl-aktar waħda tard minn dawn li ġejjin:

                     1.

                     id-data tad-dħul fis-seħħ tal-Ftehim dwar it-Trasport bl-Ajru,

                     2.

                     id-data tad-dħul fis-seħħ tal-Protokoll, u

                     3.

                     xahar wara d-data tal-aħħar nota tal-iskambji ta’ noti diplomatiċi bejn il-Partijiet li jikkonfermaw li tlestew il-proċeduri neċessarji kollha għad-dħul fis-seħħ ta’ dan il-Ftehim.

               Għall-finijiet ta’ dan l-iskambju ta’ noti diplomatiċi, in-noti diplomatiċi lill-Unjoni Ewropea u l-Istati Membri tagħha jew mingħandhom għandhom jintbagħtu lill-Unjoni Ewropea jew minnha, skont kif ikun il-każ. In-nota jew noti diplomatiċi mill-Unjoni Ewropea u l-Istati Membri tagħha għandhom jinkludu komunikazzjonijiet minn kull Stat Membru li jikkonferma li jkunu tlestew il-proċeduri neċessarji tiegħu għad-dħul fis-seħħ ta’ dan il-Ftehim.

            B’XHIEDA TA’ DAN il-firmatarji, debitament awtorizzati, iffirmaw dan il-Ftehim.
            Magħmul fil-Lussemburgu u f’Oslo, f’erba’ kopji, fis-sittax u fil-wieħed u għoxrin ta’ Ġunju 2011 rispettivament.

               For the United States of America

               За Европейския съюз
               Por la Unión Europea
               Za Evropskou unii
               For Den Europæiske Union
               Für die Europäische Union
               Euroopa Liidu nimel
               Για την Ευρωπαϊκή Ένωση
               For the European Union
               Pour l’Union européenne
               Per l’Unione europea
               Eiropas Savienības vārdā –
               Europos Sąjungos vardu
               Az Európai Unió részéről
               Għall-Unjoni Ewropea
               Voor de Europese Unie
               W imieniu Unii Europejskiej
               Pela União Europeia
               Pentru Uniunea Europeană
               Za Európsku úniu
               Za Evropsko unijo
               Euroopan unionin puolesta
               För Europeiska unionen

               Fyrir Ísland

               For Kongeriket Norge

               Voor het Koninkrijk België
               Pour le Royaume de Belgique
               Für das Königreich Belgien

               Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
               Cette signature engage également la Région wallonne, la Région flamande et la Région de Bruxelles-Capitale.
               Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

               За Репyблика Бългaрия

               Za Českou republiku

               For Kongeriget Danmark

               Für die Bundesrepublik Deutschland

               Eesti Vabariigi nimel

               Thar cheann Na hÉireann
               For Ireland

               Για την Ελληνική Δημοκρατία

               Por el Reino de España

               Pour la République française

               Per la Repubblica italiana

               Για την Κυπριακή Δημοκρατία

               Latvijas Republikas vārdā –

               Lietuvos Respublikos vardu

               Pour le Grand-Duché de Luxembourg

               A Magyar Köztársaság részéről

               Għal Malta

               Voor het Koninkrijk der Nederlanden

               Für die Republik Österreich

               W imieniu Rzeczypospolitej Polskiej

               Pela República Portuguesa

               Pentru România

               Za Republiko Slovenijo

               Za Slovenskú republiku

               Suomen tasavallan puolesta
               För Republiken Finland

               För Konungariket Sverige

               For the United Kingdom of Great Britain and Northern Ireland

            DIKJARAZZJONI KONĠUNTA
            Ir-rappreżentanti tal-Istati Uniti tal-Amerika, l-Unjoni Ewropea u l-Istati Membri tagħha, l-Islanda, u r-Renju tan-Norveġja kkonfermaw li t-test tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti (“il-Ftehim”), għandu jiġi awtentikat f’lingwi oħra, kif previst, jew qabel l-iffirmar tal-Ftehim, bi Skambji ta’ Ittri jew, wara l-iffirmar tal-Ftehim, b’deċiżjoni tal-Kumitat Konġunt.
            Din id-Dikjarazzjoni Konġunta hija parti integrali tal-Ftehim.

            ANNESS

               Dispożizzjonijiet speċifiċi fir-Rigward tal-Islanda u n-Norveġja

            Id-dispożizzjonijiet tal-Ftehim dwar it-Trasport bl-Ajru, kif emendat mill-Protokoll, u mmodifikati kif ġej, għandhom japplikaw għall-Partijiet kollha f’dan il-Ftehim. Id-dispożizzjonijiet tal-Ftehim dwar it-Trasport bl-Ajru, kif emendat mill-Protokoll, għandhom japplikaw għall-Islanda u n-Norveġja daqs li kieku kienu Stati Membri tal-Unjoni Ewropea, sabiex l-Islanda u n-Norveġja jkollhom id-drittijiet u l-obbligi kollha tal-Istati Membri skont dak il-ftehim, soġġett għal dan li ġej:

                        1.

                        Paragrafu 9 tal-Artikolu 1 tal-Ftehim dwar it-Trasport bl-Ajru, kif emendat mill-Protokoll, għandu jaqra kif ġej:
                        “ ‘Territorju’ tfisser, għall-Istati Uniti, iż-żoni tal-art (art prinċipali u gżejjer), l-ilmijiet interni u l-baħar territorjali taħt is-sovranità jew il-ġurisdizzjoni tiegħu, u, għall-Unjoni Ewropea u l-Istati Membri tagħha, iż-żoni tal-art (art prinċipali u gżejjer), l-ilmijiet interni u l-baħar territorjali li fihom jiġi applikat il-Ftehim dwar iż-Żona Ekonomika Ewropea u bil-kondizzjonijiet stabbiliti f’dak il-ftehim u kwalunkwe strument suċċessur, bl-eċċezzjoni taż-żoni tal-art u l-ilmijiet interni taħt is-sovranità jew il-ġurisdizzjoni tal-Prinċipat tal-Liechtenstein; l-applikazzjoni ta’ dan il-Ftehim għall-ajruport ta’ Ġibiltà hija mifhuma li hija mingħajr preġudizzju għall-pożizzjonijiet legali rispettivi tar-Renju ta’ Spanja u r-Renju Unit fir-rigward tat-tilwima dwar is-sovranità fuq it-territorju li fih jinsab l-ajruport, u għat-tkomplija tas-sospensjoni tal-Ajruport ta’ Ġibiltà mill-miżuri tal-avjazzjoni tal-Unjoni Ewropea li jeżistu mit-18 ta’ Settembru 2006 bejn l-Istati Membri, skont l-istqarrija Ministerjali dwar l-Ajruport ta’ Ġibiltà li ġiet miftiehma f’Córdoba fit-18 ta’ Settembru 2006; u”.

                        2.

                        L-Artikoli 23 sa 26 tal-Ftehim dwar it-Trasport bl-Ajru, kif emendat mill-Protokoll, ma għandhomx japplikaw għall-Islanda u n-Norveġja.

                        3.

                        L-Artikoli 9 u 10 tal-Protokoll ma għandhomx japplikaw għall-Islanda u n-Norveġja.

                        4.

                        Dan li ġej għandu jiġi miżjud mat-Taqsima 1 tal-Anness 1 tal-Ftehim dwar it-Trasport bl-Ajru, kif emendat mill-Protokoll:

                                    “w.

                                    L-Islanda: Ftehim dwar it-Trasport bl-Ajru, iffirmat f’Washington fl-14 ta’ Ġunju 1995; emendat fl-1 ta’ Marzu 2002 bi skambju ta’ noti; emendat fl-14 ta’ Awwissu 2006 u d-9 ta’ Marzu 2007 bi skambju ta’ noti.

                                    x.

                                    Ir-Renju tan-Norveġja: Ftehim dwar is-Servizzi tat-Trasport bl-Ajru affettwati bl-iskambji ta’ noti f’Washington, fis-6 ta’ Ottubru 1945; emendat fis-6 ta’ Awwissu 1954 bi skambju ta’ noti; emendat fis-16 ta’ Ġunju 1995 bi skambju ta’ noti.”.

                        5.

                        It-test tat-Taqsima 2 tal-Anness 1 tal-Ftehim dwar it-Trasport bl-Ajru, kif emendat mill-Protokoll, għandu jaqra kif ġej:
                        “Minkejja t-Taqsima 1 ta’ dan l-Anness, għaż-żoni li mhumiex inkorporati fid-definizzjoni ta’ ‘territorju’ fl-Artikolu 1 ta’ dan il-Ftehim, il-ftehimiet fil-paragrafi (e) (Danimarka-Stati Uniti), (g) (Franza-Stati Uniti), (v) (Renju Unit-Stati Uniti), u (x) (Norveġja-Stati Uniti) ta’ dik it-taqsima għandhom ikomplu japplikaw, skont it-termini tagħhom.”.

                        6.

                        It-test tat-Taqsima 3 tal-Anness 1 tal-Ftehim dwar it-Trasport bl-Ajru, kif emendat mill-Protokoll, għandu jaqra kif ġej:
                        “Minkejja l-Artikolu 3 ta’ dan il-Ftehim, il-linji tal-ajru tal-Istati Uniti mhux ser ikollhom id-dritt li jipprovdu servizzi ta’ merkanzija biss, li ma jkunux parti minn servizz li jaqdi lill-Istati Uniti, lejn jew minn punti fl-Istati Membri, ħlief lejn jew minn punti fir-Repubblika Ċeka, ir-Repubblika Franċiża, ir-Repubblika Federali tal-Ġermanja, il-Gran Dukat tal-Lussemburgu, Malta, ir-Repubblika tal-Polonja, ir-Repubblika Portugiża, ir-Repubblika Slovakka, l-Islanda, u r-Renju tan-Norveġja.”.

                        7.

                        Is-sentenza li ġejja għandha tiżdied fl-aħħar tal-Artikolu 3 tal-Anness 2 tal-Ftehim dwar it-Trasport bl-Ajru, kif emendat mill-Protokoll:
                        “Għall-Islanda u n-Norveġja, dan jinkludi, iżda mhuwiex limitat għal, l-Artikoli 53, 54, u 55 tal-Ftehim dwar iż-Żona Ekonomika Ewropea u r-Regolamenti tal-Unjoni Ewropea li jimplimentaw l-Artikoli 101, 102 u 105 tat-Trattat dwar il-Funzjonament tal-Unjoni Ewropea kif inkorporati fil-Ftehim dwar iż-Żona Ekonomika Ewropea, kif ukoll kwalunkwe emenda li ssir fihom.”.

                        8.

                        Il-paragrafu 4 tal-Artikolu 21 tal-Ftehim dwar it-Trasport bl-Ajru, kif emendat mill-Protokoll, għandu japplika għall-Islanda u n-Norveġja sakemm il-liġijiet u r-regolamenti rilevanti tal-Unjoni Ewropea jkunu inkorporati fil-Ftehim dwar iż-Żona Ekonomika Ewropea, f’konformità ma’ kwalunkwe adattament stipulat b’dan. Id-drittijiet previsti fis-subparagrafi 4(a) u 4(b) tal-Artikolu 21 tal-Ftehim dwar it-Trasport bl-Ajru kif emendat mill-Protokoll għandhom biss ikunu disponibbli għall-Islanda u n-Norveġja jekk, fir-rigward tal-impożizzjoni ta’ restrizzjonijiet operattivi abbażi tal-istorbju, l-Islanda jew in-Norveġja, rispettivament, tkun soġġetta, skont il-liġijiet u r-regolamenti rilevanti tal-Unjoni Ewropea kif inkorporati fil-Ftehim dwar iż-Żona Ekonomika Ewropea, għal superviżjoni li tkun komparabbli ma’ dik prevista fil-paragrafu 4 tal-Artikolu 21 tal-Ftehim dwar it-Trasport bl-Ajru, kif emendat mill-Protokoll.

         FTEHIM ANĊILLARI
         bejn l-Unjoni Ewropea u l-Istati Membri tagħha, bħala l-ewwel parti, l-Islanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti
         IR-RENJU TAL-BELĠJU,
         IR-REPUBBLIKA TAL-BULGARIJA,
         IR-REPUBBLIKA ĊEKA,
         IR-RENJU TAD-DANIMARKA,
         IR-REPUBBLIKA FEDERALI TAL-ĠERMANJA,
         IR-REPUBBLIKA TAL-ESTONJA,
         L-IRLANDA,
         IR-REPUBBLIKA ELLENIKA,
         IR-RENJU TA’ SPANJA,
         IR-REPUBBLIKA FRANĊIŻA,
         IR-REPUBBLIKA TALJANA,
         IR-REPUBBLIKA TA’ ĊIPRU,
         IR-REPUBBLIKA TAL-LATVJA,
         IR-REPUBBLIKA TAL-LITWANJA,
         IL-GRAN DUKAT TAL-LUSSEMBURGU,
         IR-REPUBBLIKA TAL-UNGERIJA,
         MALTA,
         IR-RENJU TAL-PAJJIŻI L-BAXXI,
         IR-REPUBBLIKA TAL-AWSTRIJA,
         IR-REPUBBLIKA TAL-POLONJA,
         IR-REPUBBLIKA PORTUGIŻA,
         IR-RUMANIJA,
         IR-REPUBBLIKA TAS-SLOVENJA,
         IR-REPUBBLIKA SLOVAKKA,
         IR-REPUBBLIKA TAL-FINLANDJA,
         IR-RENJU TAL-ISVEZJA,
         IR-RENJU UNIT TAL-GRAN BRITTANJA U L-IRLANDA TA’ FUQ,
         billi huma partijiet għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea u billi huma Stati Membri tal-Unjoni Ewropea (minn hawn ’il quddiem, “l-Istati Membri”),
         u
         L-UNJONI EWROPEA,
         bħala l-ewwel parti;
         L-ISLANDA,
         bħala t-tieni parti;
         u
         IR-RENJU TAN-NORVEĠJA (minn hawn ’il quddiem, “in-Norveġja”),
         bħala t-tielet parti;
         FILWAQT LI JINNOTAW li l-Kummissjoni Ewropea nnegozjat, f’isem l-Unjoni Ewropea u l-Istati Membri, Ftehim dwar it-Trasport bl-Ajru mal-Istati Uniti tal-Amerika f’konformità mad-Deċiżjoni tal-Kunsill li tawtorizza lill-Kummissjoni tiftaħ in-negozjati,
         FILWAQT LI JINNOTAW li l-Ftehim dwar it-Trasport bl-Ajru bejn l-Istati Uniti tal-Amerika u l-Komunità Ewropea u l-Istati Membri tagħha (minn hawn ’il quddiem, “il-Ftehim dwar it-Trasport bl-Ajru”) ġie inizjalat fit-2 ta’ Marzu 2007, iffirmat fi Brussell fil-25 ta’ April 2007 u f’Washington, D.C. fit-30 ta’ April 2007 u ġie applikat proviżorjament mit-30 ta’ Marzu 2008,
         FILWAQT LI JINNOTAW li l-Ftehim dwar it-Trasport bl-Ajru ġie emendat mill-Protokoll sabiex jemenda l-Ftehim dwar it-Trasport bl-Ajru bejn l-Istati Uniti tal-Amerika u l-Unjoni Ewropea u l-Istati Membri tagħha (minn hawn ’il quddiem, “il-Protokoll”), inizjalat fil-25 ta’ Marzu 2010, u ffirmat fil-Lussemburgu fl-24 ta’ Ġunju 2010,
         FILWAQT LI JINNOTAW li l-Islanda u n-Norveġja, billi huma membri kompletament integrati tas-Suq uniku Ewropew tal-Avjazzjoni permezz tal-Ftehim dwar iż-Żona Ekonomika Ewropea, aderixxew mal-Ftehim dwar it-Trasport bl-Ajru kif emendat mill-Protokoll permezz ta’ Ftehim bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti, (minn hawn ’il quddiem “il-Ftehim”), tal-istess data, li jinkorpora l-Ftehim dwar it-Trasport bl-Ajru kif emendat mill-Protokoll.
         FILWAQT LI JIRRIKONOXXU li huwa meħtieġ li jiġu stabbiliti arranġamenti proċedurali sabiex jiġi deċiż, jekk adatt, kif għandhom jittieħdu miżuri skont l-Artikolu 21, paragrafu 5 tal-Ftehim dwar it-Trasport bl-Ajru kif emendat mill-Protokoll.
         FILWAQT LI JIRRIKONOXXU li huwa meħtieġ ukoll li jiġu stabbiliti arranġamenti proċedurali għall-parteċipazzjoni tal-Islanda u n-Norveġja fil-Kumitat Konġunt stabbilit skont l-Artikolu 18 tal-Ftehim dwar it-Trasport bl-Ajru kif emendat mill-Protokoll u fil-proċeduri tal-arbitraġġ stipulati fl-Artikolu 19 tal-Ftehim dwar it-Trasport bl-Ajru kif emendat mill-Protokoll. Dawn l-arranġamenti proċedurali għandhom jiżguraw l-kooperazzjoni, il-fluss ta’ informazzjoni u l-konsultazzjoni meħtieġa qabel il-laqgħat tal-Kumitat Konġunt, kif ukoll l-implimentazzjoni ta’ ċerti dispożizzjonijiet tal-Ftehim dwar it-Trasport bl-Ajru kif emendat mill-Protokoll, inklużi dawk dwar is-sikurezza, is-sigurtà, l-għoti u r-revoka tad-drittijiet tat-traffiku u l-appoġġ mill-gvern,
         FTIEHMU KIF ĠEJ:
         Artikolu 1
         Notifika
         F’każ li l-Unjoni Ewropea u l-Istati Membri tagħha jiddeċiedu li jtemmu l-Ftehim skont l-Artikolu 3 tal-Ftehim jew li ma jkomplux japplikawh b’mod proviżorju, jew li jirtiraw avviżi b’dak l-għan, il-Kummissjoni għandha tinnotifika immedjatament lill-Islanda u n-Norveġja dwar dan qabel ma tinforma lill-Istati Uniti tal-Amerika permezz ta’ kanali diplomatiċi. Bl-istess mod, l-Islanda u/jew in-Norveġja għandhom jinformaw immedjatament lill-Kummissjoni bi kwalunkwe deċiżjoni ta’ dan it-tip.
         Artikolu 2
         Sospensjoni tad-Drittijiet tat-Traffiku
         Deċiżjoni sabiex linji tal-ajru tal-Parti l-oħra ma jitħallewx joperaw frekwenzi addizzjonali jew jidħlu fi swieq ġodda taħt il-Ftehim u jiġu nnotifikati l-Istati Uniti tal-Amerika dwar dan, jew biex, bi qbil, titneħħa kwalunkwe deċiżjoni simili, meħuda skont l-Artikolu 21, paragrafu 5 tal-Ftehim dwar it-Trasport bl-Ajru kif emendat mill-Protokoll, għandha tiġi adottata mill-Kunsill, f’isem l-Unjoni Ewropea u l-Istati Membri, billi jaġixxi b’mod unanimu skont id-dispożizzjonijiet rilevanti tat-Trattat, u mill-Islanda u n-Norveġja. Il-President tal-Kunsill, li jaġixxi f’isem l-Unjoni Ewropea u l-Istati Membri, l-Islanda u n-Norveġja għandu mbagħad jinforma lill-Istati Uniti tal-Amerika bi kwalunkwe deċiżjoni bħal din.
         Artikolu 3
         Kumitat Konġunt
         1.   L-Unjoni Ewropea, l-Istati Membri, l-Islanda u n-Norveġja għandhom ikunu rappreżentati fil-Kumitat Konġunt stabbilit skont l-Artikolu 18 tal-Ftehim dwar it-Trasport bl-Ajru kif emendat mill-Protokoll minn rappreżentanti tal-Kummissjoni, l-Istati Membri, l-Islanda u n-Norveġja.
         2.   Il-pożizzjoni tal-Unjoni Ewropea, l-Istati Membri, l-Islanda u n-Norveġja fi ħdan il-Kumitat Konġunt għandha tkun ippreżentata mill-Kummissjoni, għajr f’oqsma fi ħdan l-UE li jaqgħu esklussivament taħt il-kompetenza tal-Istati Membri, f’liema każ hija għandha tiġi ppreżentata mill-Presidenza tal-Kunsill jew mill-Kummissjoni, l-Islanda u n-Norveġja kif ikun adatt.
         3.   Il-pożizzjoni li għandha tittieħed mill-Islanda u n-Norveġja fi ħdan il-Kumitat Konġunt fir-rigward ta’ kwistjonijiet li jaqgħu taħt l-Artikoli 14 jew 20 tal-Ftehim dwar it-Trasport bl-Ajru kif emendat mill-Protokoll, jew kwistjonijiet li ma jeħtiġux l-adozzjoni ta’ deċiżjoni li jkollha effetti legali għandha tiġi adottata mill-Kummissjoni bi qbil mal-Islanda u n-Norveġja.
         4.   Għal deċiżjonijiet oħra tal-Kumitat Konġunt dwar kwistjonijiet li jaqgħu taħt regolamenti u direttivi li huma inkorporati fil-Ftehim dwar iż-Żona Ekonomika Ewropea, il-pożizzjoni li għandha tittieħed mill-Islanda u n-Norveġja għandha tiġi adottata mill-Islanda u n-Norveġja fuq proposta mill-Kummissjoni.
         5.   Għal deċiżjonijiet oħra tal-Kumitat Konġunt dwar kwistjonijiet li ma jaqgħux taħt regolamenti u direttivi li huma inkorporati fil-Ftehim dwar iż-Żona Ekonomika Ewropea, il-pożizzjoni li għandha tittieħed mill-Islanda u n-Norveġja, għandha tiġi adottata mill-Islanda u n-Norveġja bi qbil mal-Kummissjoni.
         6.   Il-Kummissjoni għandha tieħu miżuri adegwati sabiex tiżgura l-parteċipazzjoni sħiħa tal-Islanda u n-Norveġja fi kwalunkwe laqgħat ta’ koordinazzjoni, konsultazzjoni jew teħid ta’ deċiżjonijiet mal-Istati Membri u aċċess għal informazzjoni rilevanti bi tħejjija għal-laqgħat tal-Kumitat Konġunt li jkunu ser isiru.
         Artikolu 4
         Arbitraġġ
         1.   Il-Kummissjoni għandha tirrappreżenta lill-Unjoni Ewropea, l-Istati Membri, l-Islanda u n-Norveġja fi proċedimenti ta’ arbitraġġ skont l-Artikolu 19 tal-Ftehim dwar it-Trasport bl-Ajru kif emendat mill-Protokoll.
         2.   Il-Kummissjoni għandha, kif ikun adatt, tieħu miżuri sabiex tiżgura l-involviment tal-Islanda u n-Norveġja fit-tħejjija u l-koordinazzjoni tal-proċedimenti ta’ arbitraġġ.
         3.   Jekk il-Kunsill jiddeċiedi li jissospendi benefiċċji skont l-Artikolu 19, paragrafu 7 tal-Ftehim dwar it-Trasport bl-Ajru kif emendat mill-Protokoll, dik id-deċiżjoni għandha tiġi nnotifikata lill-Islanda u n-Norveġja. Bl-istess mod, l-Islanda u/jew in-Norveġja għandhom jinformaw lill-Kummissjoni bi kwalunkwe deċiżjoni simili li jkunu ħadu.
         4.   Kwalunkwe azzjoni adatta oħra li għandha tittieħed skont l-Artikolu 19 tal-Ftehim dwar it-Trasport bl-Ajru kif emendat mill-Protokoll dwar kwistjonijiet li fi ħdan l-UE jaqgħu taħt il-kompetenza tal-Unjoni, għandha tiġi deċiża mill-Kummissjoni, bil-għajnuna ta’ Kumitat Speċjali ta’ rappreżentanti tal-Istati Membri maħtura mill-Kunsill, tal-Islanda u tan-Norveġja.
         Artikolu 5
         Skambju ta’ Informazzjoni
         1.   L-Islanda u n-Norveġja għandhom jinformaw immedjatament lill-Kummissjoni bi kwalunkwe deċiżjoni li tirrifjuta, tirrevoka, tissospendi jew tillimita l-awtorizzazzjonijiet ta’ linja tal-ajru tal-Istati Uniti tal-Amerika li jkunu adottaw skont l-Artikolu 4 u 5 tal-Ftehim dwar it-Trasport bl-Ajru kif emendat mill-Protokoll. Bl-istess mod, il-Kummissjoni għandha tinforma immedjatament lill-Islanda u n-Norveġja bi kwalunkwe deċiżjoni ta’ dan it-tip li jkunu ħadu l-Istati Membri.
         2.   L-Islanda u n-Norveġja għandhom jinformaw immedjatament lill-Kummissjoni bi kwalunkwe talba jew notifika li jkunu għamlu jew irċevew skont l-Artikolu 8 tal-Ftehim dwar it-Trasport bl-Ajru kif emendat mill-Protokoll. Bl-istess mod, il-Kummissjoni għandha tinforma immedjatament lill-Islanda u n-Norveġja bi kwalunkwe talba jew notifika li jkunu għamlu jew irċevew l-Istati Membri.
         3.   L-Islanda u n-Norveġja għandhom jinformaw immedjatament lill-Kummissjoni bi kwalunkwe talba jew notifika li jkunu għamlu jew irċevew skont l-Artikolu 9 tal-Ftehim dwar it-Trasport bl-Ajru kif emendat mill-Protokoll. Bl-istess mod, il-Kummissjoni għandha tinforma immedjatament lill-Islanda u n-Norveġja bi kwalunkwe talba jew notifika li jkunu għamlu jew irċevew l-Istati Membri.
         Artikolu 6
         Sussidji u appoġġ mill-gvern
         1.   Jekk l-Islanda jew in-Norveġja jkunu tal-fehma li sussidju jew appoġġ li jkun qed jiġi kkunsidrat jew mogħti minn entità governattiva fit-territorju tal-Istati Uniti tal-Amerika jkun ser ikollu effetti negattivi fuq il-kompetizzjoni li hemm referenza għalihom fl-Artikolu 14, paragrafu 2 tal-Ftehim dwar it-Trasport bl-ajru kif emendat mill-Protokoll, huma għandhom jiġbdu l-attenzjoni tal-Kummissjoni għal din il-kwistjoni. Jekk Stat Membru jkun ġibed l-attenzjoni tal-Kummissjoni għal kwistjoni simili, il-Kummissjoni għandha, bl-istess mod, tiġbed l-attenzjoni tal-Islanda u n-Norveġja dwar din il-kwistjoni.
         2.   Il-Kummissjoni, l-Islanda u n-Norveġja jistgħu javviċinaw lil dik l-entità jew jitolbu laqgħa tal-Kumitat Konġunt stabbilit skont l-Artikolu 18 tal-Ftehim dwar it-Trasport bl-Ajru kif emendat mill-Protokoll.
         3.   Il-Kummissjoni, l-Islanda u n-Norveġja għandhom jinformaw immedjatament lil xulxin meta jiġu kkuntattjati mill-Istati Uniti tal-Amerika skont l-Artikolu 14 paragrafu 3 tal-Ftehim dwar it-Trasport bl-Ajru kif emendat mill-Protokoll.
         Artikolu 7
         Terminazzjoni jew waqfien tal-applikazzjoni proviżorja
         1.   Parti tista’, fi kwalunkwe ħin, tagħti avviż bil-miktub lill-Partijiet l-oħra, permezz ta’ kanali diplomatiċi, bid-deċiżjoni tagħha li ttemm dan il-Ftehim Anċillari jew l-applikazzjoni proviżorja tiegħu. Dan il-Ftehim Anċillari għandu jintemm jew ma għandux jibqa’ japplika b’mod proviżorju f’nofsillejl GMT sitt xhur wara d-data tan-notifika bil-miktub tat-tmiem jew tal-waqfien tal-applikazzjoni proviżorja, sakemm l-avviż ma jiġix irtirat qabel it-tmiem ta’ dan il-perjodu bi qbil bejn il-Partijiet.
         2.   Minkejja kwalunkwe dispożizzjoni oħra ta’ dan l-Artikolu, jekk il-Ftehim jiġi tterminat jew ma jibqax jiġi applikat b’mod proviżorju, dan il-Ftehim Anċillari għandu jintemm jew ma jibqax jiġi applikat b’mod proviżorju fl-istess ħin.
         Artikolu 8
         Applikazzjoni proviżorja
         Sakemm jidħol fis-seħħ skont l-Artikolu 9, il-Partijiet ftiehmu li japplikaw b’mod proviżorju dan il-Ftehim Anċillari, safejn huwa permess skont il-liġi domestika applikabbli, mid-data li tkun l-aktar tard mid-data li fiha jiġi ffirmat dan il-Ftehim Anċillari jew id-data speċifikata fl-Artikolu 5 tal-Ftehim.
         Artikolu 9
         Dħul fis-seħħ
         Dan il-Ftehim Anċillari għandu jidħol fis-seħħ jew (a) xahar wara d-data tal-aħħar nota fi skambju ta’ noti diplomatiċi bejn il-Partijiet li jikkonfermaw li jkunu tlestew il-proċeduri kollha meħtieġa għad-dħul fis-seħħ ta’ dan il-Ftehim Anċillari, jew (b) id-data tad-dħul fis-seħħ tal-Ftehim, skont liema minnhom tiġi l-aħħar.

            B’XHIEDA TA’ DAN, il-firmatarji ta’ hawn taħt, debitament awtorizzati għal dan il-għan, iffirmaw dan il-Ftehim Anċillari.
            Magħmul fil-Lussemburgu u f’Oslo, fi tliet kopji, fis-16 u l-21 ta’ Ġunju 2011 rispettivament., bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Islandiża, Latvjana, Litwana, Maltija, Norveġiża, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana u Ungeriża, it-testi kollha jkunu awtentiċi.

               За Европейския съюз
               Por la Unión Europea
               Za Evropskou unii
               For Den Europæiske Union
               Für die Europäische Union
               Euroopa Liidu nimel
               Για την Ευρωπαϊκή Ένωση
               For the European Union
               Pour l'Union européenne
               Per l'Unione europea
               Eiropas Savienības vārdā –
               Europos Sąjungos vardu
               Az Európai Unió részéről
               Għall-Unjoni Ewropea
               Voor de Europese Unie
               W imieniu Unii Europejskiej
               Pela União Europeia
               Pentru Uniunea Europeană
               Za Európsku úniu
               Za Evropsko unijo
               Euroopan unionin puolesta
               För Europeiska unionen

               Fyrir Ísland

               For Kongeriket Norge

               Voor het Koninkrijk België
               Pour le Royaume de Belgique
               Für das Königreich Belgien

               Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
               Cette signature engage également la Région wallonne, la Région flamande et la Région de Bruxelles-Capitale.
               Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

               За Репyблика Бългaрия

               Za Českou republiku

               For Kongeriget Danmark

               Für die Bundesrepublik Deutschland

               Eesti Vabariigi nimel

               Thar cheann Na hÉireann
               For Ireland

               Για την Ελληνική Δημοκρατία

               Por el Reino de España

               Pour la République française

               Per la Repubblica italiana

               Για την Κυπριακή Δημοκρατία

               Latvijas Republikas vārdā –

               Lietuvos Respublikos vardu

               Pour le Grand-Duché de Luxembourg

               A Magyar Köztársaság részéről

               Għal Malta

               Voor het Koninkrijk der Nederlanden

               Für die Republik Österreich

               W imieniu Rzeczypospolitej Polskiej

               Pela República Portuguesa

               Pentru România

               Za Republiko Slovenijo

               Za Slovenskú republiku

               Suomen tasavallan puolesta
               För Republiken Finland

               För Konungariket Sverige

               For the United Kingdom of Great Britain and Northern Ireland


title: 2012/592/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/258

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010
   (2012/592/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010, flimkien mat-tweġibiet tal-Fondazzjoni (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7—0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għal titjib tal-kondizzjonijiet tal-għajxien u tax-xogħol (3), u b’mod partikolari l-Artikolu 16 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0116/2012),

               1.

               Jagħti l-kwittanza lid-Direttur tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għall-implimentazzjoni tal-baġit tal-Fondazzjoni għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 150.

      (2)  ĠU L 248, 16.9.2002, p. 1.

      (3)  ĠU L 139, 30.5.1975, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010, flimkien mat-tweġibiet tal-Fondazzjoni (1),

                  —

                  wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7—0051/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għal titjib tal-kondizzjonijiet tal-għajxien u tax-xogħol (3), u b’mod partikolari l-Artikolu 16 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit Ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0116/2012),

                  A.

                  billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali għas-sena finanzjarja 2010 huma affidabbli u li t-transazzjonijiet sottostanti huma legali u regolari,

                  B.

                  billi fl-10 ta’ Mejju 2011 il-Parlament ikkonċeda lid-Direttur tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol il-kwittanza għall-implimentazzjoni tal-baġit tal-Fondazzjoni għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni dwar il-kwittanza, inter alia:

                              —

                              stieden lill-Fondazzjoni tressaq provi tad-deċiżjonijiet tagħha fir-rigward tal-għażla tal-istaff (pereżempju provi li kien ġie stabbilit limitu minimu fir-rigward tal-kandidati fil-bidu tal-proċess ta’ reklutaġġ) bil-għan li tiġi ggarantita t-trasparenza tal-proċeduri ta’ reklutaġġ,

                              —

                              stieden lill-Fondazzjoni tiżgura li l-approprjazzjonijiet ikunu disponibbli biss meta jkun intlaqa’ d-dħul assenjat korrispondenti,

                              —

                              innota li l-Qorti tal-Awdituri kellha bilfors tikkummenta dwar id-dikjarazzjoni baġitarja u finanzjarja tal-Fondazzjoni li kien fiha nuqqasijiet serji, li kienu juru dgħufijiet fl-organizzazzjoni finanzjarja tagħha,

                  C.

                  billi l-baġit ġenerali tal-Aġenzija għas-sena finanzjarja 2010 kien ta’ EUR 20 900 000, li jirrappreżenta żieda ta’ 3,4 % fuq is-sena finanzjarja 2009; billi l-kontribuzzjoni inizjali tal-Unjoni għall-baġit tal-Aġenzija għall-2010 kienet ta’ EUR 19 067 159 meta mqabbla ma’ EUR 19 450 000 fl-2009 (6), li tirrappreżenta żieda ta’ 0,97 %,

         Segwitu tal-kummenti tal-2009 tal-Qorti tal-Awdituri

                  1.

                  Jirrikonoxxi mir-Rapport Annwali tal-Attività (RAA) tiegħu li l-Fondazzjoni daħlet għall-impenji u l-azzjonijiet li jidhru hawn taħt wara l-osservazzjonijiet tal-2009 tal-Qorti tal-Awdituri:

                              —

                              il-Fondazzjoni impenjat ruħha li tagħti attenzjoni aktar mill-qrib lill-fatt li, fil-ġejjieni, l-approprjazzjonijiet għandhom isiru disponibbli biss meta jkun intlaqa’ d-dħul assenjat korrispondenti;

                              —

                              il-Fondazzjoni impenjat ruħha li ttejjeb b’mod sostanzjali l-isforzi għall-għeluq tal-kontijiet tal-2010 permezz ta’ taħriġ u riżorsi addizzjonali; ġie assigurat li l-iskadenzi kollha ġew rispettati fir-rigward tal-kontijiet tal-2010 u li ma nstabu l-ebda dgħufijiet maġġuri fil-kontijiet proviżorji tal-2010;

                              —

                              ir-Reġistru tal-Eċċezzjonijiet li kien nieqes ġie implimentat fl-1 ta’ Lulju 2010;

                              —

                              għall-proċeduri tal-għażla tal-istaff ma nstabu l-ebda provi li l-limiti minimi li l-kandidati kellhom jissodisfaw biex jiġu mistiedna għall-intervisti u biex jiffurmaw parti mil-lista ta’ riserva ġew stabbiliti qabel ma ġew eżaminati l-applikazzjonijiet; il-Fondazzjoni issa inkludiet il-limiti minimi fir-rapporti tal-Kumitat tal-Għażla tagħha;

                              —

                              il-Fondazzjoni ħadet miżuri biex tkompli ssaħħaħ aktar il-proċeduri ta’ evalwazzjoni u ta’ rieżami fi sforz biex tevita li fil-ġejjieni jsiru xi żbalji fil-proċedura tal-akkwisti;

                  2.

                  Jistieden lill-Qorti tal-Awdituri tikkonferma lill-awtorità tal-kwittanza li dawn l-azzjonijiet u l-impenji huma biżżejjed biex jirrimedjaw in-nuqqasijiet li nstabu fil-Fondazzjoni mill-Qorti fl-2009;

         Il-baġit u l-ġestjoni finanzjarja

                  3.

                  Ifakkar li l-kontribuzzjoni inizjali tal-Unjoni lill-Aġenzija għall-2010 ammontat għal EUR 19 067 159; josserva madankollu li ma’ din il-kontribuzzjoni żdied l-ammont ta’ EUR 762 841, li ġie mill-irkupru tal-bilanċ favur u li, konsegwentement, lill-kontribuzzjoni totali tal-Unjoni ġabha tilħaq l-ammont ta’ EUR 19 830 000 għall-2010;

                  4.

                  Jieħu nota mill-entrati li hemm fil-Kontijiet Annwali tagħha li l-Fondazzjoni ppubblikat baġit emendat li jammonta għal total ta’ EUR 20 848 000 meta kien qorob sew tmiem is-sena 2010; jiddispjaċih minħabba n-nuqqas għalkollox ta’ tagħrif mill-Aġenzija dwar ir-raġunijiet għal dawn it-tibdiliet; jistieden lill-Aġenzija tirrimedja s-sitwazzjoni u tgħarraf lill-awtorità tal-kwittanza b’din il-kwistjoni;

                  5.

                  Jinnota mir-RAA tagħha li l-Fondazzjoni kellha rata ta’ eżekuzzjoni ta’ 98 % f’dawk li huma approprjazzjonijiet impenjati; jinnota b’mod partikolari mill-Kontijiet Annwali li r-rata ta’ utilizzazzjoni tal-Fondazzjoni taħt it-Titolu I (Spejjeż tal-persunal), it-Titolu II (Amministrazzjoni) u t-Titolu III (Spejjeż operattivi) kienet ta’ 99,8 %, 95,1 % u 96 % rispettivament;

                  6.

                  Jistabbilixxi mill-Kontijiet Annwali tal-Fondazzjoni li l-utilizzazzjoni tal-approprjazzjonijiet li ġew ittrasferiti mill-2009 għall-2010 kienet telgħet għal-96,1 % f’dawk li huma ħlasijiet meta mqabbla ma’ 94,2 % fl-2009;

         Riżorsi Umani

                  7.

                  Josserva mir-RAA tal-Fondazzjoni li l-persentaġġ tal-postijiet tal-personal mimlija, 91 %, kien ittejjeb fl-2010 meta mqabbel mal-2009 (78 %);

         Prestazzjoni

                  8.

                  Jenfasizza li l-attività prinċipali tal-Fondazzjoni hi li tikkontribwixxi għall-istabbiliment ta’ kondizzjonijiet tal-għajxien u tax-xogħol aħjar billi żżid u xxerred l-għarfien relevanti għal dan is-suġġett permezz ta’ netwerks u stħarriġ; josserva li 68 % tal-persunal tal-Fondazzjoni huwa allokat għal dawn l-attivitajiet operattivi filwaqt li l-bqija tal-istaff huwa allokat għal kompiti amministrattivi; iqis għalhekk li huwa ta’ importanza kbira li l-awtorità tal-kwittanza tivvaluta l-effiċjenza u l-effikaċja tal-proċess ta’ mmaniġġjar tal-istħarriġ fil-Fondazzjoni;

                  9.

                  Jinnota b’mod partikolari li fl-2010 l-Fondazzjoni daħlet għall-attivitajiet li ġejjin fi ħdan in-Netwerk tagħha ta’ Osservatorji Ewropej u stħarriġ:

                              —

                              fi ħdan l-Osservatorju Ewropew tar-Relazzjonijiet Industrijali (EIRO): ġew miżjuda 357 aġġornament tal-informazzjoni; ħames studji ta’ rappreżentattività; aġġornamenti annwali dwar salarji u ħinijiet tax-xogħol u azzjoni industrijali; rieżami annwali dwar ir-relazzjonijiet industrijali; sitt rapporti analitiċi komparattivi;

                              —

                              fi ħdan l-Osservatorju Ewropew tal-Kondizzjonijiet tax-Xogħol (EWCO) tiegħu: ġew miżjuda 107 aġġornament tal-informazzjoni; sitt rapporti analitiċi komparattivi dwar il-promozzjoni professjonali tal-ħaddiema migranti u dawk li jaħdmu għal rashom;

                              —

                              fi ħdan il-Monitur Ewropew tar-Ristrutturazzjoni (ERM) tiegħu: ġew miżjuda 1 258 skeda informattiva tar-ristrutturazzjoni; erba’ rapporti analitiċi komparattivi;

                              —

                              fi ħdan it-tieni Stħarriġ Ewropew tiegħu fuq il-Kwalità tal-Għajxien: rapport ta’ analiżi sekondarja dwar il-ħajja tal-familja u x-xogħol;

                              —

                              fi ħdan it-tielet Stħarriġ Ewropew tiegħu fuq il-Kwalità tal-Għajxien: tħejjija ta’ xogħol fuq il-post;

                              —

                              fi ħdan il-ħames Stħarriġ Ewropew tiegħu fuq il-Kondizzjonijiet tax-Xogħol: xogħol fuq il-post b’44 000 intervista f’34 pajjiż: pubblikazzjoni tal-fatti preliminari li nstabu (sintesi);

                              —

                              fi ħdan l-Istħarriġ Ewropew tagħha fuq il-Kumpaniji: ġie ppubblikat rapport li jagħti deskrizzjoni qasira, analiżi sekondarja dwar il-profili tal-flessibilità tal-kumpaniji u dwar ix-xogħol part-time;

                  10.

                  Iħeġġeġ lill-Fondazzjoni tirreġistra d-deċiżjonijiet kollha tal-Bord ta’ Tmexxija dwar l-istħarriġ peress li l-effiċjenza u l-effikaċja fl-ikkomunikar ta’ dawn id-deċiżjonijiet jistgħu jiġu affettwati fin-nuqqas ta’ standards xierqa għad-dokumentazzjoni tad-deċiżjonijiet li jkunu ttieħdu; jagħraf il-fatt, b’mod partikolari, li l-Fondazzjoni hija defiċjenti f’dan ir-rigward u li l-President tal-Bord ta’ Tmexxija mhux neċessarjament jiffirma d-deċiżjonijiet u jniżżel fuqhom id-data meta jkunu ttieħdu;

                  11.

                  Jinnota, barra minn hekk, li l-Kumitati Konsultattivi tal-Fondazzjoni, li huma responsabbli għall-Bord ta’ Tmexxija fejn jikkontribwixxu għall-fażi tat-tħejjija u għall-fażi tal-evalwazzjoni tal-istħarriġ, la għandhom Termini ta’ Referenza u l-anqas Regoli ta’ Proċedura għall-organizzazzjoni tal-laqgħat tagħhom; iqis li dawn id-defiċjenzi jistgħu jwasslu biex ir-rwoli u r-responsabilitajiet tal-Kumitati Konsultattivi jiġu mifhuma ħażin u din is-sitwazzjoni jkollha effetti detrimentali fuq it-tħejjija tal-istħarriġ; jistieden għalhekk lill-Fondazzjoni tindirizza din is-sitwazzjoni u tgħarraf lill-awtorità tal-kwittanza bil-miżuri meħuda f’dan ir-rigward;

                  12.

                  Jistieden ukoll lill-Fondazzjoni tistabbilixxi proċeduri bil-miktub li jiddeskrivu l-attivitajiet ewlenin tagħha; jenfasizza li din il-ħaġa tista’ tgħin lill-Fondazzjoni tuża r-riżorsi tagħha b’mod effikaċi u tidentifika d-dgħufijiet li jista’ jkun hemm;

                  13.

                  Jinnota, madankollu, l-isforzi magħmula mill-Fondazzjoni biex issaħħaħ il-miżuri ta’ kontroll ħalli ttejjeb il-kwalità tal-istħarriġ tagħha; jinnota, b’mod partikolari, li l-persunal tagħha jżur xi ftit pajjiżi fejn isir l-istħarriġ biex jivvaluta kif il-kuntratturi jmexxu l-intervisti u l-persunal tagħha jittestja l-kwestjonarju li jintuża biex jitmexxa l-istħarriġ billi f’xi pajjiżi jwettaq intervisti konoxxittivi fuq għadd limitat ta’ elementi mill-kampjun;

         Verifika interna

                  14.

                  Jinnota li, minn Frar 2010 ’l quddiem, id-Deputat Direttur tal-Fondazzjoni jwettaq ir-rwol ta’ Koordinatur tal-Kontroll Intern; jieħu nota li l-pjan ta’ ħidma annwali għall-kontroll intern huwa mmoniterjat f’laqgħat li jsiru kull tliet xhur tal-Kumitat għall-Kontroll Intern mal-Kap tal-Amministrazzjoni, il-Kap tar-Riżorsi Umani u l-Kap tal-Operazzjonijiet;

                  15.

                  Jirrikonoxxi mir-RAA tal-Fondazzjoni li l-attivitajiet ta’ verifika interna fl-2010 kienu mibnija fuq il-pjan ta’ verifika strateġiku tal-2009-2011 li huwa bbażat fuq il-valutazzjoni tar-riskju tal-2008; jinnota wkoll li valutazzjoni tar-riskju ġdida twettqet fi Frar 2011 u rriżultat fi pjan ta’ verifika strateġiku ġdid għall-2011-2013 bis-suġġetti li ġejjin:

                              —

                              Il-Verifika fuq il-Ġestjoni tal-Istħarriġ — it-tieni fażi (2011),

                              —

                              Ir-Rappurtar/L-Elementi Fundamentali tal-Assigurazzjoni (2012);

                  16.

                  Jinnota, barra minn hekk, li għall-2012–2013 is-suġġetti prospettivi huma:

                              —

                              Il-Ġestjoni tar-Riżorsi Umani: Ir-Reklutaġġ, it-Taħriġ, il-Valutazzjoni u s-Sistema ta’ Promozzjonijiet,

                              —

                              Il-Ġestjoni tal-Kwalità tal-Prodotti/Ir-Relazzjonijiet mal-Klijenti/Il-Ġestjoni tar-Relazzjonijiet tal-Partijiet Interessati,

                              —

                              Il-Ġestjoni tad-Dokumenti,

                              —

                              Il-Ġestjoni tal-Laqgħat;

                  17.

                  Jinnota li s-Servizz tal-Awditjar Intern (SAI) ippjana li fl-2010 jwettaq verifika fuq il-ġestjoni tal-istħarriġ min-naħa tal-Fondazzjoni; jinsab imħasseb li minħabba d-disponibilità limitata ta’ persunal essenzjali tal-Fondazzjoni waqt li tkun għaddejja l-verifika u d-dokumentazzjoni inkompleta tal-ġestjoni tal-istħarriġ, is-SAI ma kienx jista’ jiġbor evidenza biżżejjed tal-ivverifikar fir-rigward ta’ xi moduli tal-parametri bbażati fuq ir-riskju; jinnota, madankollu, li fażi addizzjonali ta’ din il-verifika tmexxiet fil-bidu tas-sena 2011 u li r-riżultati se jiġu ppreżentati fir-rapport annwali tal-awditjar intern għall-2011; jistieden lill-Fondazzjoni tagħti dan ir-rapport lill-awtorità tal-kwittanza b’mod li jkun f’waqtu;

                  18.

                  Jinsab imħasseb li r-rakkomandazzjoni tas-SAI dwar il-validazzjoni tas-Sistemi ta’ Kontabilità iddewmet ma ngħatat; jinnota b’mod partikolari li din ir-rakkomandazzjoni hija meqjusa mis-SAI bħala waħda “kritika”; iħeġġeġ lill-Fondazzjoni, għalhekk, tieħu passi minnufih f’dan ir-rigward u tgħarraf lill-awtorità tal-kwittanza bil-miżuri li jkunu ttieħdu biex jiġi rrimedjat dan in-nuqqas;

                  19.

                  Jistabbilixxi li ħames rakkomandazzjonijiet “importanti ħafna” tas-SAI kienu għadhom miftuħa fi tmiem is-sena 2010; jinnota li dawn ir-rakkomandazzjonijiet huma relatati mal-ħtieġa li:

                              —

                              tiġi ddokumentata l-proċedura għall-ġestjoni tal-istħarriġ;

                              —

                              jiġi żgurat li t-tagħrif għall-ippjanar tal-istħarriġ huwa eżatt u ta’ kwalità tajba u li l-attivitajiet ippjanati jiġu mmoniterjati;

                              —

                              jiġi aġġornat il-manwal tal-proċeduri għall-akkwist u jiġu msaħħa l-konformità u l-prattika tajba;

                              —

                              jiġu ddokumentati ċ-ċirkwiti finanzjarji;

                              —

                              tiġi stabbilita metodoloġija tal-kontrolli ex post;

                        jinnota mir-RAA tal-Fondazzjoni li t-tliet rakkomandazzjonijiet “importanti ħafna” fuq il-Ġestjoni Finanzjarja huma rrappurtati li ġew implimentati mill-Fondazzjoni filwaqt li r-Rapport Annwali tal-Awditjar Intern jistabbilixxi li qed jesperjenzaw dewmien fir-rigward tal-pjan ta’ azzjoni oriġinali tal-Fondazzjoni; jistieden, għalhekk, lill-Fondazzjoni u lis-SAI jgħarrfu lill-awtorità tal-kwittanza bl-istatus attwali ta’ dawn ir-rakkomandazzjonijiet partikolari;

                  20.

                  Iħeġġeġ lill-Fondazzjoni tindirizza kif jixraq ir-rakkomandazzjonijiet maħruġa mis-SAI u tgħarraf lill-awtorità tal-kwittanza bil-miżuri meħuda f’dan ir-rigward;

                  21.

                  Josserva, madankollu, fir-RAA tal-Fondazzjoni li wara r-rakkomandazzjoni tas-SAI fuq il-Ġestjoni Finanzjarja fl-2009, il-proċedura għall-verifika ex post ġiet eżaminata mill-ġdid u aġġornata b’valutazzjoni tar-riskju għall-ġustifikazzjoni tal-għażla tad-daqs tal-kampjun;

                  22.

                  Jiġbed l-attenzjoni lejn ir-rakkomandazzjonijiet tiegħu minn rapporti ta’ kwittanza preċedenti, kif spjegat fl-Anness ta’ din ir-riżoluzzjoni;

                  23.

                  Jirreferi, fir-rigward tal-kummenti l-oħrajn li jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Majju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 366, 15.12.2011, p. 150.

         (2)  ĠU L 248, 16.9.2002, p. 1.

         (3)  ĠU L 139, 30.5.1975, p. 1.

         (4)  ĠU L 357, 31.12.2002, p. 72.

         (5)  ĠU L 250, 27.9.2011, p. 210.

         (6)  ĠU L 64, 12.3.2010, p. 505.

         (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).

      ANNESS

         RAKKOMANDAZZJONIJIET TAL-PARLAMENT EWROPEW TUL IS-SNIN PREĊEDENTI

                  Fondazzjoni Ewropea għat-Titjib tal-Kondizzjonjiet tal-Għajxien u tax-Xogħol

                  2006

                  2007

                  2008

                  2009

                  Prestazzjoni

                  mhux applikabbli

                  mhux applikabbli

                  Jistieden lill-Fondazzjoni tħejji analiżi diakronika tal-operazzjonijiet imwettqa din is-sena u fis-snin preċedenti, b’mod simili għall-analiżijiet ex post li twettqu fis-snin preċedenti

                              —

                              Jinkoraġġixxi lill-Fondazzjoni tkompli tiżviluppa aktar is-“Sistema ta” Monitoraġġ tal-Prestazzjoni tal-Eurofound” biex tiżgura li r-riżultati tal-monitoraġġ tagħha tal-prestazzjoni jiġu utilizzati biex jinfurmaw l-għemil tad-deċiżjonijiet u l-ippjanar tal-ġestjoni u li jsir stħarriġ perjodiku bil-għan li tinkiseb ir-reazzjoni tal-udjenzi speċifikati

                              —

                              Jappoġġja r-rakkomandazzjoni tal-evalwaturi esterni biex jiġu ddefiniti aħjar l-udjenzi speċifikati tal-Fondazzjoni fil-livell nazzjonali u biex jiġi stabbilit netwerk ta’ punti fokali bbażat fuq l-awtoritajiet nazzjonali rrappreżentati fuq il-Bord ta’ Tmexxija tiegħu

                  L-approprjazzjonijiet operazzjonali trasferiti

                  Ir-rata ta’ implimentazzjoni għall-approprjazzjonijiet għall-impenji tal-2006 kienet ta’ aktar minn 97 %. Ir-rati ta’ trasferiment kienu ta’ 43 % għall-attivitajiet operazzjonali. B’hekk, il-prinċipju baġitarju tal-annwalità ma kienx osservat strettament

                  mhux applikabbli

                  Il-Fondazzjoni jmissha tieħu azzjoni biex tipprevjeni li jkun hemm nuqqasijiet fl-ippjanar u fil-programmazzjoni, bil-għan li twettaq il-prinċipju tal-annwalità

                              —

                              Jistieden lill-Fondazzjoni tiżgura li l-approprjazzjonijiet ikunu disponibbli biss meta jkun intlaqa’ d-dħul assenjat korrispondenti

                              —

                              Jinnota li l-Qorti tal-Awdituri kellha bilfors tikkummenta dwar id-dikjarazzjoni baġitarja u finanzjarja tal-Fondazzjoni li kien fiha nuqqasijiet serji, li kienu juru dgħufijiet fl-organizzazzjoni finanzjarja tal-Fondazzjoni

                  Trasferimenti tal-baġit mingħajr evidenza dokumentata

                  mhux applikabbli

                  mhux applikabbli

                  It-trasferimenti tal-baġit ma kinux iġġustifikati kif jixraq

                  mhux applikabbli

                  Proċeduri ta’ akkwist

                  mhux applikabbli

                  Anomaliji rigward il-proċedura tal- evalwazzjoni finanzjarja u l-kriterji tal-għażla li ma jippermettux it-twettiq xieraq tal-evalwazzjoni tal-kapaċità finali tal-kandidati

                  Jistieden lill-Fondazzjoni tieħu passi biex ittejjeb il-monitoraġġ tal-kuntratti tagħha u l-ipprogrammar tal-proċeduri ta’ akkwist tagħha

                  Jistieden lill-Fondazzjoni tieħu passi biex ittejjeb il-proċedura tagħha ta’ evalwazzjoni u ta’ rieżami biex tiġi evitata r-ripetizzjoni tal-iżbalji fil-proċedura ta’ akkwist tagħha fil-ġejjieni

                  Riżorsi Umani

                  Il-proċedura ta’ reklutaġġ mhijiex trasparenti u nondiskriminatorja għalkollox

                  Il-proċedura ta’ reklutaġġ mhijiex trasparenti u nondiskriminatorja għalkollox

                              —

                              Jistieden lill-Fondazzjoni tieħu passi biex tagħmel provvediment aħjar minn qabel għat-tluq ta’ membri essenzjali tal-persunal; tniżżel bil-miktub il-għadd ta’ membri tal-persunali fir-rapport tal-attività b’mod trasparenti;

                              —

                              Saret ħidma li ġabet għadd ta’ titjibiet fil-proċeduri tar-reklutaġġ tal-Fondazzjoni

                  Jistieden lill-Fondazzjoni tipprovdi evidenza tad-deċiżjonijiet tal-għażla tal-persunal tagħha biex tiggarantixxi t-trasparenza tal-proċeduri ta’ reklutaġġ. Iħeġġeġ lill-Fondazzjoni tirrimedja s-sitwazzjoni rapidament u tgħarraf lill-awtorità tal-kwittanza fir-rigward il-progress li jkun sar.

                  Verifika Interna

                  Jitlob għal titjib tal-ġestjoni finanzjarja: jiġifieri żewġ kuntratti ma tħallsux mill-baġit tas-sena relatata

                              —

                              Jitlob għal titjib tal-ġestjoni finanzjarja: jiġifieri taxxa fuq il-valur miżjud (VAT) li tammonta għal EUR 376 611  u li setgħet tiġi rkuprata għas-sena finanzjarja 2007 ma ġietx mitluba lura sa tmiem is-sena

                              —

                              Jistieden lill-Fondazzjoni tieħu passi biex ittejjeb ir-rendikontijiet finanzjarji tagħha

                              —

                              Jistieden lill-Fondazzjoni tieħu passi biex twettaq 28 minn 54 rakkomandazzjoni magħmula mis-Servizz tal-Awditjar Intern → jiġifieri tistabbilixxi l-istandards tal-kontroll intern; biex issegwi l-implimentazzjoni tal-istandards tal-kontroll intern oħra; biex tintroduċi sistema ta’ ppjanar u monitoraġġ effikaċi

                              —

                              Ġew implimentati 2 mit-8 rakkomandazzjonijiet tas-SAI

                              —

                              Iħeġġeġ lill-Fondazzjoni timplimenta r-rakkomandazzjonijiet tar-rapport tal-Ġestjoni Finanzjarja tas-SAI mingħajr dewmien u tgħarraf lill-awtorità tal-kwittanza bil-progress li jkun sar f’dan ir-rigward


title: 2012/574/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza fir-rigward tal-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/192

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza fir-rigward tal-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2010
   (2012/574/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għas-Sustanzi Kimiċi għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sustanzi Kimiċi għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill (3) li jistabbilixxi Aġenzija Ewropea għas-Sustanzi Kimiċi, u b’mod partikolari l-Artikolu 97 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0126/2012),

               1.

               Jagħti l-kwittanza lid-Direttur Eżekuttiv tal-Aġenzija Ewropea għas-Sustanzi Kimiċi għall-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn isfel;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għas-Sustanzi Kimiċi, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 33.

      (2)  ĠU L 248, 16.9.2002, p. 1.

      (3)  ĠU L 396, 30.12.2006, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għas-Sustanzi Kimiċi għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sustanzi Kimiċi għas-sena finanzjarja 2010, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-bagit ġenerali tal-Komunitajiet Ewropej (2), u b'mod partikolari l-Artikolu 185 tiegħu,

                  —

                  wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill (3) li jistabbilixxi Aġenzija Ewropea għas-Sustanzi Kimiċi, u b'mod partikolari l-Artikolu 97 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0126/2012),

                  A.

                  billi l-Qorti tal-Awdituri affermat li kisbet assigurazzjonijiet raġonevoli li l-kontijiet annwali tal-Aġenzija Ewropea għas-Sustanzi Kimiċi (l-Aġenzija) għas-sena finanzjarja 2010 huma affidabbli u li l-operazzjonijiet sottostanti huma legali u regolari;

                  B.

                  billi fil-10 ta’ Mejju 2011 il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tagħha għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                              —

                              talab lill-Aġenzija tinforma lill-awtorità tal-kwittanza dwar il-passi meħuda għat-titjib tas-sistema ta’ kontroll tagħha permezz tat-tisħiħ taċ-ċirkwiti finanzjarji, il-flussi tax-xogħol, il-pjani ta’ azzjoni u l-evalwazzjonijiet tar-riskju tagħha;

                              —

                              ħeġġeġ lill-Aġenzija biex effettivament tiżgura li:

                                          —

                                          il-komponenti kollha għad-deċiżjonijiet ta’ finanzjament ikunu stabbiliti,

                                          —

                                          l-informazzjoni meħtieġa f'kull livell fl-organizzazzjoni tkun iddefinita u indirizzata kif suppost,

                                          —

                                          il-Programm ta’ Ħidma Annwali (AWP) juri r-riżorsi kollha disponibbli permezz tal-baġit,

                                          —

                                          id-dokumentazzjoni tal-proċeduri finanzjarji u l-listi ta’ kontroll ikunu iffinalizzati u aġġornati;

                                          —

                                          stieden lill-Aġenzija sabiex tiżviluppa aktar l-ippjanar u l-monitoraġġ tal-akkwist pubbliku u l-eżekuzzjoni tal-baġit tagħha sabiex tnaqqas il-proporzjon ta’ approprjazzjonijiet li jkunu ttrasferiti għas-sena ta’ wara;

                  C.

                  billi l-baġit kumplessiv għall-Aġenzija għas-sena 2010 kien jammonta għal EUR 75 500 000 meta mqabbel ma’ EUR 70 400 000 fl-2009, ammont li jirrappreżenta żieda ta’ 7,24 %;

                  D.

                  billi l-Aġenzija rċeviet kontribut temporanju ta’ EUR 36 000 000 mill-Unjoni u mill-EFTA;

         Il-ġestjoni baġitarja u finanzjarja

                  1.

                  Jinnota li l-Qorti tal-Awdituri rrappurtat li l-baġit tal-Aġenzija għall-2010 kien ta’ EUR 75 000 000 waqt li l-Aġenzija rrappurtat baġit ta’ EUR 75 500 000 għas-sena finanzjarja 2010;

                  2.

                  Jirrikonoxxi mill-Aġenzija li hija ffinanzjata permezz ta’ miżati mħallsa mill-industrija għar-reġistrazzjoni ta’ sustanzi kimiċi u minn kontribuzzjoni potenzjali tal-Unjoni;

                  3.

                  Ifakkar li l-kontribuzzjoni inizjali tal-Unjoni lill-Aġenzija għall-2010 ammontat għal EUR 25 305 000; josserva madankollu li EUR 8 700 000, li ġejjin mill-irkupru tal-bilanċ pożittiv, żdiedu ma’ dak l-ammont, u għaldaqstant il-kontribuzzjoni totali tal-Unjoni tammonta għal EUR 34 005 000 għall-2010 (6); jirrikonoxxi, barra minn hekk, li peress li normalment id-dħul mill-miżati jkun akkreditat lill-Aġenzija biss lejn l-aħħar tas-sena, il-kontribut tal-Unjoni tqies meħtieġ sabiex jippermetti l-ħlas tal-kost operazzjonali sa Ottubru 2010;

                  4.

                  Jinnota li l-Aġenzija tirreferi għall-kontribut temporanju mill-Unjoni ta’ EUR 36 000 000 għall-2010 għalkemm dak l-ammont jinkludi l-kontribut tal-EFTA;

                  5.

                  Jaċċerta mir-rapport tagħha dwar il-ġestjoni baġitarja u finanzjarja (RBFM) li l-Aġenzija impenjat ruħha li tagħti lura l-kontribut temporanju tal-Unjoni kollu kemm hu lill-Kummissjoni malli tirċievi n-nota ta’ debitu korrispondenti; jirrikonoxxi mill-Aġenzija li r-rimborż tal-kontribut temporanju sar f'Marzu 2011 u li l-interessi tħallsu lill-Kummissjoni;

                  6.

                  Jirrikonoxxi mill-RBFM tagħha li l-baġit inizjali tal-Aġenzija għall-2010 ammonta għal EUR 86 481 700; jinnota, madankollu, li tul is-sena l-Bord ta’ Tmexxija adotta żewġ baġits ta’ emenda li naqqsu l-infiq baġitarju b'total ta’ EUR 11 000 000 (12,75 %);

                  7.

                  Jinnota mill-RBFM li l-baġit adottat għat-Titolu I fl-2010, EUR 47 214 285, kien emendat bi tnaqqis ta’ 8 %, jiġifieri b'EUR 3 787 650,18; jirrikonoxxi l-kumment tal-Aġenzija li r-raġuni prinċipali għat-tnaqqis kienet rata ta’ reklutaġġ iktar baxxa meta mqabbla mal-pjani inizjali; jinnota wkoll li r-rata ta’ eżekuzzjoni għat-Titolu I laħqet 97,2 %;

                  8.

                  Josserva wkoll mill-RBFM li l-infiq fit-Titolu II irrappreżenta 92,4 % tal-baġit emendat (EUR 10 739 727,92 vs. EUR 11 624 281,05), li huwa r-riżultat tal-kanċellazzjoni ta’ diversi proġetti ta’ konsulenza IT li se jkunu implimentati b'kuntratt futur ta’ esternalizzazzjoni fl-2011;

                  9.

                  Jistabbilixxi mir-rapport annwali dwar l-attività (AAR) li l-Aġenzija rnexxielha tipproċessa kważi 23 000 ħlas ta’ miżata lilha, li rriżulta fi dħul mill-miżati ta’ EUR 349 700 000;

                  10.

                  Jinnota mill-Qorti tal-Awdituri li fl-2010 l-Aġenzija saret kapaċi tiffinanzja lilha nfisha kompletament, iżda li għad hemm lok għar-reviżjoni tar-Regolament Finanzjarju tagħha biex jinkludi mekkaniżmu għaż-żamma tal-ammont ta’ dħul tal-Aġenzija li jaqbeż id-dħul li teħtieġ għall-finanzjament tal-attivitajiet futuri tagħha;

                  11.

                  Jinnota t-tweġiba tal-Aġenzija li tgħid li se tinkludi proposta għal mekkaniżmu għall-ġestjoni tad-dħul żejjed fir-rieżami li jmiss tar-Regolament Finanzjarju tagħha; jifhem mill-AAR tal-Aġenzija li sar arranġament ma’ kustodju estern ta’ reputazzjoni tajba u li qed jitħejja arranġament ieħor sabiex ikun żgurat li r-riżervi ta’ flus akkumulati jinżammu b'mod sikur u jkun iddiversifikat ir-riskju fejn jidħlu dawn ir-riżervi li għandhom ikunu s-sors prinċipali ta’ finanzjament għall-Aġenzija sakemm jidħol fis-seħħ il-Qafas Finanzjarju 2014-2020; jirrikonoxxi mill-Aġenzija li r-riżervi tal-flus ġew allokati għall-immaniġġjar ta’ assi fil-Bank Ewropew tal-Investiment u l-Bank Ċentrali tal-Finlandja;

         Ir-riporti tal-appropjazzjonijiet

                  12.

                  Jistabbilixxi mill-RBFM tal-Aġenzija li r-riporti tal-approprjazzjonijiet ta’ impenn u ta’ pagament, EUR 12 254 740,59, huma marbuta prinċipalment mal-ispejjeż għall-appoġġ tal-IT għall-operazzjonijiet (EUR 5 747 560,42), kif ukoll mal-amministrazzjoni ġenerali tal-Aġenzija (EUR 1 555 943,82);

                  13.

                  Jistabbilixxi wkoll mill-RBFM li l-ammont totali ta’ EUR 2 533 156,09 kien ikkanċellat mill-approprjazzjonijiet ta’ impenn u ta’ pagament riportati mill-baġit tal-2009; jinnota li dan jikkonċerna b'mod partikulari t-Titolu II;

                  14.

                  Jiddispjaċih li l-Qorti tal-Awdituri, fir-rapport tagħha dwar il-kontijiet annwali tal-Aġenzija għas-sena finanzjarja 2010, ma ssemmix l-approprjazzjonijiet tal-Aġenzija li ġew riportati u kkanċellati;

                  15.

                  Jilqa' l-isforzi tal-Aġenzija fit-titjib tal-ippjanar u l-monitoraġġ tar-riżorsi u l-introduzzjoni ta’ linji gwida biex trawwem il-prinċipju tal-annwalità; jirrikonoxxi b'mod partikolari li l-Aġenzija rnexxielha tnaqqas ir-rata ta’ riporti minn 29,7 % fl-2009 għall-16,3 % fl-2010;

                  16.

                  Jenfasizza wkoll li l-Aġenzija taħdem bi krediti li mhumiex disassoċjati bejniethom fit-Titoli kollha tagħha, u għalhekk mhux realistiku li wieħed jistenna li l-operazzjonijiet kollha bbaġitjati għal sena kalendarja waħda jkunu kemm impenjati u kemm imħallsa fl-istess sena baġitarja, speċjalment għan-nefqa operazzjonali bħal dik fuq il-proġetti (eż. l-iżvilupp tas-sistemi IT);

         Il-proċedura tal-akkwist

                  17.

                  Jinnota wkoll mill-AAR tal-Aġenzija li saru 350 akkwist fl-2010, inklużi l-kuntratti ta’ qafas multiannwali għall-IT, għal servizzi ta’ konsulenza dwar is-sigurtà, il-kwalità u l-ġestjoni, għall-kwistjonijiet differenti relatati mal-komunikazzjoni u għat-taħriġ fil-lingwi;

                  18.

                  Jirrikonoxxi b'mod partikolari li volum għoli ta’ kkuntrattar sar taħt kuntratti ta’ qafas eżistenti fil-qasam tas-servizzi ta’ konsulenza għall-IT, kif ukoll fir-rigward ta’ mistoqsijiet xjentifiċi, tekniċi, ambjentali u soċjo-ekonomiċi b'rabta ma’ REACH;

         Il-ġestjoni tar-riżorsi umani (HR)

                  19.

                  Jinnota mill-AAR tal-Aġenzija li fl-2010 l-Aġenzija rreklutat iktar minn 120 membru tal-persunal ġdid; jirrikonoxxi b'mod partikolari li saret enfasi qawwija fuq ir-reklutaġġ ta’ persunal espert biex tissaħħaħ il-kapaċità xjentifika tal-Aġenzija; jinnota wkoll li r-reklutaġġ ta’ maniġers f'karigi ta’ livell medju u għoli kien ukoll prijorità sabiex tkun żgurata l-implimentazzjoni tal-istruttura organizzattiva l-ġdida minn Jannar 2011;

                  20.

                  Jistieden lill-Aġenzija biex ittejjeb il-mod kif tippjana l-attivitajiet u l-proġetti tal-HR tagħha meta tistabbilixxi l-AWP tagħha; josserva b'mod partikolari mill-AAR tagħha li minħabba r-rata għolja u l-impatt fuq is-servizzi tal-HR tal-iskadenzi għar-reġistrazzjoni, naqas il-livell ta’ prijorità tal-attivitajiet ta’ taħriġ u diversi proġetti tal-HR ġew posposti jew amministrati fuq livell aktar baxx minn dak inizjalment previst;

         Kunflitt ta’ interessi

                  21.

                  Waqt li jinnota li l-Aġenzija hija involuta f'deċiżjonijiet ta’ importanza kbira għall-konsumaturi, u waqt li jqis l-espożizzjoni tagħha minħabba l-importanza tagħha għall-industrija, huwa jinsab ħerqan li jirċievi u jiddiskuti s-sejbiet u r-rakkomandazzjonijiet mir-Rapport Speċjali tal-Qorti tal-Awdituri dwar sitwazzjonijiet ta’ kunflitt ta’ interessi li għandu joħroġ qabel tmiem Ġunju 2012;

                  22.

                  Iqis li, wara l-fażi inizjali ta’ tnedija b'enfasi fuq il-proċeduri, l-Aġenzija teħtieġ tiżgura li l-baġit u l-persunal tagħha jkunu allokati b'mod li jippermettilha rendiment sħiħ rigward is-sustanza, partikolarment fir-rigward tal-evalwazzjoni, ir-restrizzjonijiet u l-awtorizzazzjoni;

         L-awditjar intern

                  23.

                  Iqis li l-Aġenzija tejbet il-proċessi amministrattivi (inklużi ċ-ċirkwiti finanzjarji) u l-fluss operazzjonali tagħha bl-iżvilupp ta’ Sistema Integrata ta’ Ġestjoni ta’ Kwalità (ISO9001); jilqa' wkoll il-fatt li l-Aġenzija integrat l-evalwazzjonijiet tar-riskju fl-istabbiliment tal-prioritajiet u l-programm ta’ ħidma annwali tagħha, u, fejn ikun xieraq, bħala bażi għat-teħid tad-deċiżjonijiet; iqis li din hija waħda mill-aqwa prattiki u li għandha tiġi segwita mill-aġenziji oħra;

                  24.

                  Jirrikonoxxi li skont l-Aġenzija, is-Servizz tal-Awditjar Intern wettaq ħidma ta’ konsulenza dwar it-tħejjija għar-reġistrazzjoni u r-riżultat kien maħruġ u trażmess lid-Direttur Eżekuttiv fl-14 ta’ April 2010; jenfasizza li din il-verifika għandha l-għan li tevalwa kemm hi ppreparata l-Aġenzija biex tlaħħaq mal-iskadenzi tar-reġistrazzjoni fil-ġejjieni;

                  25.

                  Jilqa' f'dan ir-rigward l-istabbiliment mill-Aġenzija ta’ unità ta’ reġistrazzjoni u sottomissjoni separata kif ukoll ta’ task force ta’ kontinġenza; jitlob, madankollu, lill-Aġenzija ttejjeb il-konsistenza fit-trattament tal-fajls; jinnota li dan huwa prerekwiżit għal attivitajiet ta’ reġistrazzjoni u li l-Aġenzija għandha żżid l-isforzi tagħha f'dan ir-rigward billi tistabbilixxi proċess standard għall-aġġornamenti tar-regoli ta’ reġistrazzjoni, u traċċa suffiċjenti tal-informazzjoni u d-dokumentazzjoni dwar deċiżjonijiet meħuda dwar l-aġġornamenti tar-regoli;

                  26.

                  Jistieden ukoll lill-Aġenzija tipprepara l-persunal tal-unità tar-reġistrazzjoni tagħha għal ammont ta’ xogħol akbar mil-livell attwali, billi tħarrġu (u b'mod partikolari lill-maniġers ta’ livell medju tal-unità) u billi tistabbilixxi arranġamenti biex il-persunal l-iktar importanti ikollu sostituti biex jappoġawh; jenfasizza li l-kompitu tal-unità tar-reġistrazzjoni għandu jkun iffukat fuq l-attivitajiet ċentrali li għalihom huwa meħtieġ għarfien speċifiku dwar ir-reġistrazzjoni;

                  27.

                  Jistieden lill-Aġenzija biex issegwi metodoloġija għar-rappurtar li tkun strettament minn fuq għal isfel/minn isfel għal fuq u bi prinċipji ta’ gwida ċari sabiex tiddefinixxi l-indikaturi rilevanti u l-għodda li għandhom jintużaw;

                  28.

                  Jirrikonoxxi dak li qalet l-Aġenzija li l-Kapaċità tal-Awditjar Intern għamlet żewġ verifiki interni ta’ assigurazzjoni fl-2010: waħda dwar il-“Proċess ta’ Sostituzzjoni tal-Persunal” u l-oħra dwar il-“Proċess ta’ Fatturazzjoni għall-Miżati”;

         Il-Prestazzjoni

                  29.

                  Jinnota li lejn l-aħħar tal-2010 għaddew żewġ skadenzi importanti għal REACH u għar-Regolament dwar il-Klassifikazzjoni, l-Ittikkettar u l-Imballaġġ; jilqa', għalhekk, il-fatt li l-Aġenzija kienet kapaċi timmaniġġja b'suċċess l-ilqugħ u l-ipproċessar ta’ 25 000 dossier ta’ reġistrazzjoni dwar 4 300 sustanza kimika li jew huma komunement użati fl-Ewropa jew huma l-aktar perikolużi, u ta’ aktar minn 3 miljun notifika għal aktar minn 100 000 sustanza klassifikata u li trid tiġi ttikkettata għall-protezzjoni tal-utent;

                  30.

                  Jilqa' l-inizjattivi tal-Aġenzija għat-tisħiħ tal-attenzjoni lill-klijent u l-proċeduri għall-kummenti b'rispons għas-servizzi tagħha; huwa partikolarment sodisfatt li l-Aġenzija tat attenzjoni partikolari lill-attivitajiet ta’ komunikazzjoni tagħha bħall-ġranet għall-partijiet interessati, il-pubblikazzjonijiet u l-għajnuna għall-utenti;

                  31.

                  Jinsab sodisfatt mis-suċċess tal-ħidma tal-Aġenzija fl-implimentazzjoni tal-leġiżlazzjoni dwar is-sustanzi kimiċi tal-Unjoni;

                  32.

                  Iqis l-iżviluppi fil-kuntest tal-kuntratti tal-IT bħala riżultat tal-kost sinifikanti tagħhom u d-dewmien li kien hemm fil-fażi ta’ tħejjija;

         Ir-rwol tal-koordinatur tan-netwerk tal-aġenziji

                  33.

                  Jifrah lill-Aġenzija tax-xogħol effikaċi tagħha bħala koordinatur tan-netwerk tal-aġenziji waqt il-proċedura ta’ kwittanza tal-2010;

                  34.

                  Jiġbed l-attenzjoni għar-rakkomandazzjonijiet tiegħu fir-rapporti dwar il-kwittanza preċedenti, kif stabbiliti fl-Anness għal din ir-riżoluzzjoni;

                  35.

                  Jirreferi, fir-rigward tal-kummenti l-oħrajn li jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 366, 15.12.2011, p. 33.

         (2)  ĠU L 248, 16.9.2002, p. 1.

         (3)  ĠU L 396, 30.12.2006, p. 1.

         (4)  ĠU L 357, 31.12.2002, p. 72.

         (5)  ĠU L 250, 27.9.2011, p. 150.

         (6)  ĠU L 64, 12.3.2010, p. 447.

         (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).

      ANNESS

         RAKKOMANDAZZJONIJIET TAL-PARLAMENT EWROPEW TA’ DAWN L-AĦĦAR SNIN

                  Aġenzija Ewropea għas-Sustanzi Kimiċi

                  2008

                  2009

                  Il-Prestazzjoni

                  L-Aġenzija tibbenefika jekk tiżviluppa proċeduri biex min juża s-servizz tagħha jkun jista’ jikkumentalha dwaru u jekk tiżviluppa konċentrazzjoni aktar qawwija fuq il-klijent

                  Jitlob li l-Qorti tal-Awdituri twettaq awditjar tal-prestazzjoni tal-Aġenzija

                  Ġestjoni baġitarja u finanzjarja

                              —

                              Jitlob lill-Aġenzija tieħu miżuri bil-għan li ttejjeb l-ippjanar u l-monitoraġġ tar-riżorsi u l-approprjazzjonijiet tagħha (41 % tal-approprjazzjonijiet għall-impenji allokati għall-attivitajiet operazzjonali kienu riportati u 37,5 % ġew annullati)

                              —

                              Jitlob lill-Kummissjoni teżamina modi biex tassigura li l-prinċipju ta’ ġestjoni abbażi tal-ħtiġijiet jiġi mplimentat bis-sħiħ (riżervi ta’ flus kontanti fl-2008: EUR 18 747 210,75 )

                  Jistieden lill-Aġenzija sabiex tiżviluppa aktar l-ippjanar u l-monitoraġġ tal-akkwist pubbliku u l-eżekuzzjoni tal-baġit tagħha sabiex tnaqqas il-proporzjon ta’ approprjazzjonijiet li jkunu ttrasferiti għas-sena ta’ wara; jinnota, fil-fatt, li l-Qorti tal-Awdituri rreġistrat trasferiment għas-sena ta’ wara ta’ EUR 20 000 000  (29 % tal-approprjazzjonijiet) għas-sena baġitarja 2010, li madwar 88 % minnu jikkorrispondi għal attivitajiet li għadhom ma kinux implimentati (jew, f’xi każijiet, prodotti li ma waslux) fl-aħħar tas-sena; jirrimarka, barra minn hekk, li 5 % tal-approprjazzjonijiet (EUR 3 000 000 ) kienu kkanċellati

                  Riżorsi Umani

                              —

                              Jistieden lill-Aġenzija tieħu ħsieb l-implimentazzjoni tal-proċedura tar-reklutaġġ

                              —

                              Kwistjonijiet ta’ trasparenza: f’erbatax-il proċedura ta’ reklutaġġ, l-indipendenza tal-membri tal-kumitati tal-għażla ma kinitx garantita minħabba l-fatt li d-direttur tal-Aġenzija nnifsu kien ippresieda dawn l-istess kumitati - JIFRAĦ lill-Aġenzija għad-deċiżjoni tagħha li d-Direttur ma jipparteċipax aktar fil-ħidmiet tal-kumitati tal-għażla

                              —

                              Jistieden lill-Aġenzija biex tistabbilixxi proċeduri ta’ trasferiment li jkunu definiti b’mod ċar

                  Hu importanti li l-Aġenzija tibqa’ timmonitorja l-implimentazzjoni tal-baġit u tal-pjan ta’ reklutaġġ tagħha

                  Il-Verifika Interna

                  L-awditjar ta’ tliet proċeduri wera nuqqasijiet fid-dokumentazzjoni ta’ sommarju tax-xogħol tal-kumitati tal-għażla (nuqqas ta’ ġustifikazzjoni)

                              —

                              Jistieden lid-Direttur Eżekuttiv tal-Aġenzija biex jinforma lill-awtorità ta’ kwittanza dwar il-kontenut tal-pjan ta’ awditjar tagħha

                              —

                              Jistieden lill-Aġenzija biex tinforma lill-awtorità ta’ kwittanza dwar il-passi meħuda għat-titjib tas-sistema ta’ kontroll tagħha bit-tisħiħ taċ-ċirkwiti finanzjarji, tal-flussi tax-xogħol, tal-awditjar, tal-pjanijiet ta’ azzjoni, u tal-evalwazzjonijiet tar-riskju tagħha

                              —

                              Iħeġġeġ lill-Aġenzija biex effettivament tiżgura li:

                                          —

                                          il-komponenti kollha għal deċiżjonijiet ta’ finanzjament ikunu ġew stabbiliti;

                                          —

                                          l-informazzjoni meħtieġa f’kull livell ġewwa l-organizzazzjoni tkun iddefinita u indirizzata kif suppost;

                                          —

                                          il-programm ta’ ħidma annwali juri r-riżorsi kollha disponibbli permezz tal-baġit;

                                          —

                                          id-dokumentazzjoni tal-proċeduri finanzjarji u l-listi ta’ kontroll tkun iffinalizzata u aġġornata